**รูปแบบกิจกรรมในการพัฒนาคุณภาพชีวิตของผู้สูงอายุ** **กรณีศึกษาโรงเรียนผู้สูงอายุ**

**เทศบาลเมืองเขารูปช้าง จังหวัดสงขลา**

**Activities to Develop Life quality of elderly People: a Case Study of the elderly School of Khaoroopchang Municipality, Songkhla Province**

มาริษา รักษากิจ1\* มาริสา จันทร์ฉาย2

 มหาวิทยาลัยราชภัฏสงขลา ตำบลเขารูปช้าง อำเภอเมือง จังหวัดสงขลา 90000

\*E-mail: marisa8659658@gmail.com

**บทคัดย่อ**

การวิจัยเรื่อง “รูปแบบกิจกรรมในการพัฒนาคุณภาพชีวิตของผู้สูงอายุ กรณีศึกษาโรงเรียนผู้สูงอายุเทศบาลเมืองเขารูปช้าง จังหวัดสงขลา” มีวัตถุประสงค์เพื่อ 1) ศึกษารูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ และ 2) ศึกษาคุณภาพชีวิตของผู้สูงอายุในโรงเรียนผู้สูงอายุ การวิจัยครั้งนี้เป็นการวิจัยแบบผสมผสาน  ~~ใช้~~เครื่องมือในการวิจัย คือ 1) แบบสัมภาษณ์เชิงลึกบุคลากรโรงเรียนผู้สูงอายุ จำนวน 2 คน วิเคราะห์ข้อมูลโดยการวิเคราะห์เนื้อหา และ 2) แบบสอบถามกลุ่มผู้สูงอายุ จำนวน 120 คน วิเคราะห์ข้อมูลโดยใช้โปรแกรมสำเร็จรูป SPSS เพื่อหาค่าความถี่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน โดยคัดเลือกกลุ่มตัวอย่างทั้งหมดใช้วิธีการแบบเจาะจง ผลการศึกษาพบว่า

1.~~รูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ พบว่า~~ เทศบาลเมืองเขารูปช้างมีการจัดทำแผนการดำเนินงานประจำปีเกี่ยวกับผู้สูงอายุเพื่อให้มีความครอบคลุมทั้งมิติสุขภาพกาย สุขภาพใจและสติปัญญา โดยมีการจัดทำหลักสูตรการเรียนที่เหมาะสมกับผู้สูงอายุโดยเฉพาะกิจกรรมที่เน้นความรู้กับการดูแลสุขภาพ เน้นความปลอดภัยด้านต่าง ๆ ด้านสังคมข่าวสาร กิจกรรมทางสังคม นันทนาการ และการสื่อสารออนไลน์ที่ทันสมัย แต่ละรูปแบบกิจกรรมมีการร่วมมือกับภาคภาคีเครือข่ายในพื้นที่จังหวัดสงขลาในการให้ความรู้กับผู้สูงอายุ

2. ~~คุณภาพชีวิตของผู้สูงอายุในโรงเรียนผู้สูงอายุ พบว่า~~ ความคิดเห็นของผู้สูงอายุในการจัดกิจกรรมเพื่อพัฒนาคุณภาพชีวิตของผู้สูงอายุอยู่ในระดับมาก มีค่าเฉลี่ย 4.19 เมื่อพิจารณารายด้านพบว่าด้านสังคมอยู่ในระดับมากที่สุด มีค่าเฉลี่ย 4.44 รองลงมาด้านจิตปัญญา อยู่ในระดับมาก มีค่าเฉลี่ย 4.43 ด้านสุขภาพร่างกาย อยู่ในระดับมาก มีค่าเฉลี่ย 3.98 และด้านจิตใจอยู่ในระดับมาก แต่มีค่าเฉลี่ยน้อยสุดคือ 3.93 ตามลำดับ

จากผลการศึกษาดังกล่าวเทศบาลเมืองเขารูปช้างสามารถนำข้อมูลที่ได้ไปพัฒนากิจกรรมที่เพื่อส่งเสริมคุณภาพชีวิตของผู้สูงอายุให้ดียิ่งขึ้น รวมถึงหน่วยงานท้องถิ่นต่างๆ สามารถนำไปประยุกต์ใช้ในการจัดกิจกรรมให้กับผู้สูงอายุในพื้นที่ได้

*คำสำคัญ:* คุณภาพชีวิตของผู้สูงอายุ , ผู้สูงอายุ

**Abstract**

**~~Activities to Develop Life quality of elderly People: a Case Study of the elderly School of Khaoroopchang Municipality, Songkhla Province~~**

The objectives of this research were to study (1) activities to develop life quality of elderly people at the Elderly School and (2) their life quality. The methodology was mixed-method research. The research instruments were (1) in-depth interview with 10 staff at the school, and their data were analyzed by content analysis, and 92) a questionnaire to ask 120 elderly people at the school, and their data were analyzed by SPSS in order to find out percentage, mean, and standard deviation. The samples were selected by purposive sampling. The results are as follows:

1. In terms of the activities to develop life quality of elderly people at the Elderly School, it was found that by Khaoroopchang Municipality, an annual operation plan for elderly people was arranged to cover physical, mental, and intellectual dimensions. The curriculum was designed to be suitable for the elderly, especially activities focusing on knowledge about health care and safety of social news, social activities, recreations, and social networks. Each activity was held cooperatively with some networks in Songkhla Province, such as songkhla Rajabhat Univeristy, Taksin University, the Office of Southern Non-formal and Informal Education, and Songkhla Social Development and Human Security, to provide knowledge to the elderly.
2. Regarding the life quality of the elderly, it was found that most of the elderly were females (91 people), accounted for 75.8%. Plus, most of the elderly (44 people) were at the age of 61-65 (48.30%). 56 of them did other jobs beyond farmers, general workers, and merchants, accounted for 46.7%. All of them were Buddhist (120 people, 100%). Most of them (49 people, 40.8%) were the third group of participants. For overall, the opinions of the elderly about the activities to develop their life quality were at a very high level with the mean of 4.19. When each factor was considered, the social factor was at the highest level with the mean of 4.44, followed by a very high level of the opinions of the contemplation factor with the mean of 4.43, a high level of the opinions of physical health with the mean of 3.98, and a high level of the opinions of mental health with the mean of 3.93, respectively.

As the results mentioned above, Khaoroopchang Municipality, including other local organizations, can gain these data to develop the activities to enhance the elderly’s better life quality and apply to organize activities for them in the area.

*~~Keywoeds~~ (Keywords) :* Quality of life of the elderly, Elderly

**ความเป็นมา/หลักการเหตุผล**

จังหวัดสงขลาถือเป็นจังหวัดหนึ่งที่มีจำนวนผู้สูงอายุเพิ่มขึ้นและก้าวเข้าสู่สังคมผู้สูงอายุ โดยพบว่าจากสถานการณ์ล่าสุดประชากรผู้สูงอายุที่มีอายุ 60 ปีขึ้นไป พ.ศ.2563 มีจำนวนผู้สูงอายุทั้งหมด 259,598 คน ผู้สูงอายุเหล่านี้ไม่ค่อยมีโอกาสได้พบปะสังสรรค์ ไม่มีกิจกรรมร่วมกันอย่างเป็นรูปธรรม ไม่สนใจดูแลเอาใจใส่สุขภาพตนเอง และไม่ได้รับการดูแลเอาใจใส่จากครอบครัวและชุมชนแต่อย่างใด ส่งผลให้มีปัญหาสุขภาพอนามัย (สำนักงานสถิติจังหวัดสงขลา. 2563)

จากปัญหาดังกล่าวจังหวัดสงขลาได้มีแผนการส่งเสริมให้ทุกอำเภอ และทุกตำบลมีชมรมผู้สูงอายุ โดยเทศบาลเมืองเขารูปช้าง อำเภอเมือง จังหวัดสงขลาได้เล็งเห็นถึงความสำคัญของคุณภาพชีวิตและการจัดสวัสดิการให้กับผู้สูงอายุ จึงได้เปิดโรงเรียนผู้สูงอายุเทศบาลเมืองเขารูปช้างขึ้น เมื่อวันที่ 22 มิ.ย. 2561 ภายใต้แนวคิดการส่งเสริมกระบวนการเรียนรู้ตลอดชีวิต โดยเรียนตามอัธยาศัย บนพื้นฐานของความสุขและพึ่งพาตนเองได้ ซึ่งหลักสูตรเน้นความรู้ที่ผู้สูงอายุต้องรู้ ควรรู้ และอยากรู้ โดยนำความรู้ที่ได้รับถ่ายทอดต่อให้เพื่อนๆ ในชุมชน เพื่อให้มีการขยายฐานความรู้ทั่วทั้งชุมชน มีเครือข่ายในการจัดการเรียนการสอนเพื่อเข้ามามีส่วนร่วมในการจัดรูปแบบกิจกรรมในการพัฒนาคุณภาพชีวิตของผู้สูงอายุให้ดีขึ้น

จากประเด็นที่กล่าวมาข้างต้น คณะผู้วิจัยจึงมีความสนใจที่จะศึกษารูปแบบกิจกรรมในการพัฒนาคุณภาพชีวิตของผู้สูงอายุที่เข้ารับการศึกษาในโรงเรียนผู้สูงอายุ เทศบาลเมืองเขารูปช้าง จังหวัดสงขลา และพิจารณาว่ารูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ เพื่อนำข้อมูลที่ได้มาใช้ในการพัฒนาคุณภาพชีวิตของผู้สูงอายุได้อย่างเหมาะสม

**วัตุประสงค์การวิจัย**

1. เพื่อศึกษารูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ เทศบาลเมืองเขารูปช้าง จังหวัดสงขลา

2. เพื่อศึกษาคุณภาพชีวิตของผู้สูงอายุในโรงเรียนผู้สูงอายุ เทศบาลเมืองเขารูปช้าง จังหวัดสงขลา

**ขอบเขตการวิจัย**

**ด้านเนื้อหา**

 - การศึกษาครั้งนี้เป็นการวิจัยผสมผสาน โดยมุ่งศึกษารูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ และศึกษา(ความคิดเห็นเกี่ยวกับ)คุณภาพชีวิตของผู้สูงอายุในโรงเรียนผู้สูงอายุ เทศบาลเมืองเขารูปช้าง จังหวัดสงขลา

**ด้าน~~สถานที่~~พื้นที่**

- โรงเรียนผู้สูงอายุ เทศบาลเมืองเขารูปช้าง ตำบลเขารูปช้าง อำเภอเมือง จังหวัดสงขลา

 **ด้านประชากร~~/กลุ่มเป้าหมาย~~และกลุ่มตัวอย่าง**

- ประชากรที่ศึกษา ~~คือ~~  1) เชิงคุณภาพ ได้แก่ เจ้าหน้าที่กองสวัสดิการสังคมเทศบาลเมืองเขารูปช้าง จังหวัดสงขลา และ 2) เชิงปริมาณ ได้แก่ ผู้สูงอายุโรงเรียนผู้สูงอายุ เทศบาลเมืองเขารูปช้าง จังหวัดสงขลา

 - กลุ่มเป้าหมาย ~~คือ~~ 1) เชิงคุณภาพ ได้แก่ เจ้าหน้าที่กองสวัสดิการสังคม เทศบาลเมืองเขารูปช้าง จังหวัดสงขลา จำนวน 2 คน และ 2) เชิงปริมาณ ได้แก่ ผู้สูงอายุโรงเรียนผู้สูงอายุ เทศบาลเมืองเขารูปช้าง จังหวัดสงขลา จำนวน 120 คน

 **ด้านระยะเวลา**

เริ่มตั้งแต่ระยะเวลา เดือนพฤศจิกายน พ.ศ.2563 - เดือนมีนาคมพ.ศ.2564 รวมระยะเวลา 5 เดือน

**คำนิยามศัพท์**

**คุณภาพชีวิตของผู้สูงอายุ หมายถึง** การรับรู้เกี่ยวกับการใช้ชีวิตของผู้สูงอายุเทศบาลเมืองเขารูปช้าง จังหวัดสงขลา ด้านสุขภาพร่างกาย ด้านจิตใจ ด้านสังคม ด้านจิตปัญญา

**ผู้สูงอายุ หมายถึง** ประชากรทั้งเพศหญิงและเพศชายที่มีอายุตั้งแต่ 55 ปีขึ้นไป ที่เข้าเรียนในโรงเรียนผู้สูงอายุเทศบาลเมืองเขารูปช้าง จังหวัดสงขลา

**แนวคิดทฤษฎีที่เกี่ยวข้อง**

**แนวคิดเกี่ยวกับคุณภาพชีวิตผู้สูงอายุ**

คุณภาพชีวิตของผู้สูงอายุ หมายถึง ระดับการมีคุณภาพชีวิตที่ดี คุณภาพชีวิตโดยทั่วไปมนุษย์ทุกคนตั้งแต่อดีตจนถึงปัจจุบันย่อมต้องการการมีชีวิตที่ดีและความพึงพอใจในชีวิตทั้งในด้านร่างกาย จิตใจ อารมณ์ สังคม รวมทั้งการดำรงชีวิตของปัจเจกบุคคลในสังคมเป็นคุณภาพชีวิตที่ประกอบไปด้วย ปัจจัยสำคัญ 4 ด้าน ได้แก่ ด้านการมีความผาสุกทางด้านจิตใจ ด้านความสามารถในการแสดงพฤติกรรม ด้านสิ่งแวดล้อมของบุคคล และการรับรู้คุณภาพชีวิต

**ทฤษฎีกิจกรรม ( Activity Theory)**

 เป็นกิจกรรมทางสังคมและเป็นแก่นแท้ของชีวิตและเป็นสิ่งสำคัญสำหรับผู้สูงอายุ ทั้งนี้เนื่องจากการมีบทบาทที่ดีทางสังคมของผู้สูงอายุขึ้นอยู่กับความคล่องแคล่วที่ยังคงอยู่ ทัศนะเกี่ยวกับตนเองและเกี่ยวกับโลกเป็นทัศนะที่ถูกต้องมีผลมาจากการปะทะสังสรรค์และการมีส่วนร่วมกิจกรรม ในสังคมมีภาพพจน์ที่ดีเกี่ยวกับ

 **กรอบการวิจัย**

**ปัจจัยส่วนบุคคล**

- เพศ

- อายุ

- สถานภาพ

- อาชีพ

**รูปแบบกิจกรรมภายในโรงเรียน**

- ให้ความรู้ด้านต่างๆ

- นันทนาการ

- ฝึกอาชีพ

- ถ่ายทอดภูมิปัญญา

 -ธรรมชาติบำบัด

- สมุนไพร

- โนราห์บิค

**รูปแบบกิจกรรมภายนอกโรงเรียน**

- ศาสนา/ประเพณี

- อาสาสมัคร

- เยี่ยมเยียน

**คุณภาพชีวิตของผู้สูงอายุเทศบาลเมืองเขารูปช้าง จังหวัดสงขลา**

- ด้านสุขภาพร่างกาย

- ด้านจิตใจ

- ด้านสังคม

- ด้านจิตปัญญา

**วิธีดำเนินการวิจัย**

การวิจัยครั้งนี้เป็นการวิจัยเชิงผสมผสาน ศึกษารูปแบบกิจกรรมในการพัฒนาคุณภาพชีวิตของผู้สูงอายุ กรณีศึกษาโรงเรียนผู้สูงอายุเทศบาลเมืองเขารูปช้าง จังหวัดสงขลา ใช้วิธีการในการเก็บรวบรวมข้อมูลเชิงคุณภาพโดยการสัมภาษณ์เชิงลึกบุลคากรโรงเรียนผู้สูงอายุ จำนวน 2 คน วิเคราะห์ข้อมูลโดยการวิเคราะห์เนื้อหา ประกอบไปด้วย 3 ตอน คือ ตอนที่ 1 แบบสัมภาษณ์ทั่วไป ตอนที่ 2 รูปแบบกิจกรรมของผู้สูงอายุ ตอนที่ 3 ปัญหาและข้อเสนอแนะ และการเก็บรวบรวมข้อมูลเชิงปริมาณโดยใช้แบบสอบถาม ประกอบด้วย 3 ตอน คือ ตอนที่ 1 ข้อมูลทั่วไปของผู้ตอบแบบสอบถาม ตอนที่ 2 ระดับความคิดเห็นคุณภาพชีวิตแต่ละด้านของผู้สูงอายุ ตอนที่ 3 ข้อคิดเห็นและข้อเสนอแนะ โดยกำหนดขนาดกลุ่มตัวอย่างจำนวน 120 คน ใช้การวิเคราะห์ข้อมูลด้วยโปรแกรม SPSS สถิติที่ใช้ได้แก่ ค่าเฉลี่ย และส่วนเบี่ยงเบนมาตรฐาน

**สรุปผลการวิจัย**

~~การศึกษาครั้งนี้มีวัตถุประสงค์ศึกษา~~~~รูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ พบว่า~~การจัดรูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ เริ่มต้นการจัดทำหลักสูตรการเรียนการสอน ซึ่งบุคลากรเจ้าหน้าที่ฝ่ายดูแลผู้สูงอายุจะเป็นผู้จัดทำ โดยกิจกรรมต่างๆที่จัดทำขึ้นจะอยู่ภายในวิชาของคู่มือผู้สูงอายุ มีการจัดทำแผนการดำเนินงานประจำปีเกี่ยวกับผู้สูงอายุเพื่อให้มีความครอบคลุมทั้งมิติสุขภาพกาย สุขภาพใจและสติปัญญา โดยมีการจัดทำหลักสูตรการเรียนที่เหมาะสมกับผู้สูงอายุโดยเฉพาะกิจกรรมที่เน้นความรู้กับการดูแลสุขภาพ เน้นความปลอดภัยด้านต่าง ๆ ด้านสังคมข่าวสาร กิจกรรมทางสังคม นันทนาการ และการสื่อสารออนไลน์ที่ทันสมัย แต่ละรูปแบบกิจกรรมมีการร่วมมือกับภาคภาคีเครือข่ายในพื้นที่จังหวัดสงขลาในการให้ความรู้กับผู้สูงอายุ เช่น มหาวิทยาลัยราชภัฏสงขลา มหาวิทยาลัยทักษิณ สำนักงานส่งเสริมการศึกษานอกระบบและการศึกษาตามอัธยาศัยภาคใต้ สำนักงานพัฒนาสังคมและความมั่นคงของมนุษย์จังหวัดสงขลา ซึ่งรูปแบบดังกล่าวมีการนำมาปรับใช้ให้เหมาะสมและสอดคล้องกับบริบทพื้นที่ของโรงเรียนผู้สูงอายุ

ซึ่งโรงเรียนผู้สูงอายุเทศบาลเมืองเขารูปช้าง จังหวัดสงขลา เป็นอีกรูปแบบหนึ่งในการส่งเสริมการเรียนรู้ตลอดชีวิตของการจัดการศึกษาให้กับผู้สูงอายุ ช่วยเพิ่มพูนความรู้ ทักษะที่ใช้ในชีวิตประจำวัน เป็นพื้นที่ที่ผู้สูงอายุได้แสดงศักยภาพ นอกจากนี้การจัดรูปแบบกิจกรรมในการพัฒนาคุณภาพชีวิตของผู้สูงอายุมีการกำหนดกิจกรรมแต่ละสัปดาห์ไว้ชัดเจน ระยะเวลาเปิดเรียนอาจเป็นตลอดปี หรือเปิดเป็นช่วงเวลาตามหลักสูตรที่จัดอบรม ส่วนใหญ่จะจัดกิจกรรมสัปดาห์ละ 1 วัน

และการศึกษาคุณภาพชีวิตของผู้สูงอายุในโรงเรียนผู้สูงอายุ ผลการวิเคราะห์ข้อมูลทั่วไปของผู้ตอบแบบสอบถามของผู้สูงอายุในโรงเรียนผู้สูงอายุ ผู้สูงอายุส่วนใหญ่เป็นเพศหญิง จำนวน 91 คน คิดเป็นร้อยละ 75.8 ส่วนใหญ่มีอายุตั้งแต่ 61-65 ปี จำนวน 44 คน คิดเป็นร้อยละ 36.7 จบประถมศึกษาหรือเทียบเท่า จำนวน 58 คน คิดเป็นร้อยละ 48.3 ประกอบอาชีพอื่น ๆ นอกเหนือจากเกษตรกร รับจ้างทั่วไป ค้าขาย จำนวน 56 คน คิดเป็นร้อยละ 46.7 ทั้งหมดนับถือศาสนาพุทธ จำนวน 120 คน คิดเป็นร้อยละ 100 ส่วนใหญ่เข้าร่วมรุ่นที่ 3 จำนวน 49 คน คิดเป็นร้อยละ 40.8

**ระดับความคิดเห็นคุณภาพชีวิตของผู้สูงอายุโดยรวม**

|  |  |  |  |
| --- | --- | --- | --- |
| **คุณภาพชีวิต** |  | **S.D** | **ระดับความคิดเห็น** |
| 1. **ด้านสุขภาพร่างกาย**
 | 3.98 | 0.76 | มาก |
| 1. **ด้านจิตใจ**
 | 3.93 | 0.61 | มาก |
| 1. **ด้านสังคม**
 | 4.44 | 0.57 | มากที่สุด |
| 1. **ด้านจิตปัญญา**
 | 4.43 | 0.61 | มากที่สุด |
| **รวม** | 4.19 | 0.13 | มาก |

โดยภาพรวมความคิดเห็นของผู้สูงอายุในการจัดกิจกรรมเพื่อพัฒนาคุณภาพชีวิตของผู้สูงอายุอยู่ในระดับมาก มีค่าเฉลี่ย 4.19 เมื่อพิจารณารายด้านพบว่าด้านสังคมอยู่ในระดับมากที่สุด มีค่าเฉลี่ย 4.44 รองลงมาด้านจิตปัญญา อยู่ในระดับมาก มีค่าเฉลี่ย 4.43 ด้านสุขภาพร่างกาย อยู่ในระดับมาก มีค่าเฉลี่ย 3.98 และด้านจิตใจอยู่ในระดับมาก แต่มีค่าเฉลี่ยน้อยสุดคือ 3.93 ตามลำดับ

**อภิปรายผล**

การศึกษารูปแบบกิจกรรมในการพัฒนาคุณภาพชีวิตของผู้สูงอายุในโรงเรียนผู้สูงอายุ กรณีศึกษาโรงเรียนผู้สูงอายุเทศบาลเมืองเขารูปช้าง จังหวัดสงขลา พบว่า ความคิดเห็นของผู้สูงอายุในการจัดกิจกรรมเพื่อพัฒนาคุณภาพชีวิตของผู้สูงอายุอยู่ในระดับมาก มีค่าเฉลี่ย 4.19 เมื่อพิจารณารายด้านพบว่าด้านสังคมอยู่ในระดับมากที่สุด มีค่าเฉลี่ย 4.44 มีความสอดคล้องกับงานวิจัยของจันทนา สารแสง (2561) เป็นการศึกษาเรื่องคุณภาพชีวิตและพฤติกรรมส่งเสริมสุขภาพของผู้สูงอายุ ตำบลทุ่งข้าวพวง อำเภอเชียงดาว จังหวัดเชียงใหม่ พบว่า ผู้สูงอายุที่เข้าร่วมกิจกรรมในโรงเรียนผู้สูงอายุมีระดับคุณภาพชีวิตในด้านความสัมพันธ์ทางสังคมสูงสุด ส่วนผู้สูงอายุที่ไม่เข้าร่วมกิจกรรมในโรงเรียนผู้สูงอายุมีระดับคุณภาพชีวิตด้านจิตใจสูงสุด พฤติกรรมส่งเสริมสุขภาพของผู้สูงอายุที่เข้าร่วมกิจกรรมในโรงเรียนผู้สูงอายุอยู่ในระดับสูงทุกด้าน ส่วนพฤติกรรมส่งเสริมสุขภาพของผู้สูงอายุที่ไม่เข้าร่วมกิจกรรมในโรงเรียนผู้สูงอายุอยู่ในระดับสูงยกเว้นด้านปฏิสัมพันธ์ระหว่างบุคคล

**ข้อเสนอแนะสำหรับการทำวิจัยครั้งต่อไป**

ควรมีการศึกษาเปรียบเทียบคุณภาพชีวิตของผู้สูงอายุก่อน และหลังเข้าโรงเรียนผู้สูงอายุ ว่าผู้สูงอายุมีคุณภาพชีวิตดีขึ้นจากเดิมหรือไม่

**กิตติกรรมประกาศ**

รายงานการวิจัย เรื่องรูปแบบกิจกรรมในการพัฒนาคุณภาพชีวิตของผู้สูงอายุ กรณีศึกษาโรงเรียนผู้สูงอายุ เทศบาลเมืองเขารูปช้าง จังหวัดสงขลา ผู้วิจัยขอกราบขอบพระคุณอาจารย์มาริสา จันทร์ฉาย ที่ปรึกษาและคณะอาจารย์ ประจำหลักสูตรสวัสดิการสังคม คณะมนุษยศาสตร์และสังคมศาสตร์ ที่กรุณาให้คำปรึกษาข้อเสนอแนะที่เป็นประโยชน์ ตรวจแก้ไขงานวิจัยนี้และติดตามความก้าวหน้าอย่างสม่ำเสมอ ผู้วิจัยขอกราบขอบพระคุณท่านอย่างสูงไว้ ณ โอกาสนี้

 ขอขอบพระคุณ คุณจุรีวัญญ์ เพชรศรี ตำแหน่งนักสังคมสงเคราะห์ ที่ได้กรุณาสละเวลาอันมีค่ายิ่งของท่านในการให้ข้อมูลและตอบแบบสัมภาษณ์เกี่ยวกับรูปแบบกิจกรรมโรงเรียนผู้สูงอายุ

 ขอขอบคุณ คุณปิยนันท์ มั้งนุ้ย ตำแหน่งกองสวัสดิการสังคม ที่ได้กรุณาสละเวลาอันมีค่ายิ่งของท่านในการให้ข้อมูลและตอบแบบสัมภาษณ์เกี่ยวกับรูปแบบกิจกรรมโรงเรียนผู้สูงอายุ

 ขอขอบคุณผู้สูงอายุในโรงเรียนผู้สูงอายุทุกท่าน ที่ได้กรุณาสละเวลาอันมีค่ายิ่งของท่านในการตอบแบบสอบถามระดับความคิดเห็นในการจัดรูปแบบกิจกรรมของผู้สูงอายุ

 ท้ายสุดผู้วิจัยขอขอบพระคุณผู้ที่มีส่วนเกี่ยวข้องที่คอยส่งเสริมและสนับสนุนแก่ผู้วิจัยมาโดยตลอด ประโยชน์ใดที่พึ่งมีจะการศึกษาครั้งนี้ขอมอบแด่ผู้มีพระคุณทุก ๆ ท่าน

**เอกสารอ้างอิง**

กระทรวงพัฒนาสังคมและความมั่นคงของมนุษย์, คณะกรรมการผู้สูงอายุแห่งชาติ. (2552). **แผนผู้สูงอายุ แห่งชาติฉบับที่ 2 (พ.ศ.2545–2564) ฉบับปรับปรุงครั้งที่1 พ.ศ. 2552**. พิมพ์ครั้งที่1. โรงพิมพ์ เทพ เพ็ญวานิสย์.

กระทรวงการพัฒนาสังคมและความมั่นคงของมนุษย์. (2548). **รายงานสถานการณ์ทางสังคมและความ มั่นคงของ มนุษย์ระดับประเทศประจำปี 2548.** กรุงเทพฯ: กระทรวงการพัฒนา สังคมและความ มั่นคงของมนุษย์.

กระทรวงสาธารณสุข. (2559). **เครื่องชี้วัดคุณภาพชีวิตขององค์การอนามัยโลกชุดย่อ ฉบับภาษาไทย (WHOQOL– BREF–THAI)**. นนทบุรี: กรมสุขภาพจิต.

กองส่งเสริมศักยภาพผู้สูงอายุกรมกิจการผู้สูงอายุ. (2559). **คู่มือผู้สูงอายุ.** กรุงเทพฯ: กองส่งเสริมศักยภาพ ผู้สูงอายุกรมกิจการผู้สูงอายุกระทรวงการพัฒนาสังคมและความมั่นคงของมนุษย์.

กิติพัฒน์ นนทปัทมะดุลย์. (2554). **นโยบายสังคมและสวัสดิการสังคม.** กรุงเทพฯ: ห้างหุ้นส่วน จํากัด สาม ลดา.

พัชรี เขียวสะอาด. (2550). **ปัญหาและความต้องการด้านการส่งเสริมสุขภาพและสังคมของผู้สูงอายุ ในเขต เทศบาลเมืองศรีราชา จังหวัดชลบุรี.** (ปัญหาพิเศษรัฐประศาสนศาสตร์ มหาบัณฑิต สาขาวิชาการ บริหารงานท้องถิ่น วิทยาลัยการบริหารรัฐกิจ มหาวิทยาลัยบูรพา).

สิทธิอาภรณ์ ชวนปี. (2540). **การศึกษาคุณภาพชีวิตของผู้สูงอายุ ตำบลบางเมือง จังหวัด สมุทรปราการ.** วิทยานิพนธ์ศิลปะศาสตร์มหาบัณฑิต, สาขาวิชารัฐประศาสนศาสตร์, บัณฑิตวิทยาลัย, มหาวิทยาลัย ศรีนครินทรวิโรฒ.

สุวดี เบญจวงศ์. 2554. **“ผู้สูงอายุคนแก่และคนชรา: มิติทางสังคมและวัฒนธรรม.”** สำนักวิทยบริการและ เทคโนโลยีสารสนเทศ มหาวิทยาลัยราชภัฏ หมู่บ้านจอมบึง.

โสภาพรรณ รัตนัย. (2558)**. คู่มือการดูแลผู้สูงอายุ.** กรุงเทพฯ: แสงดาว.

สำนักส่งเสริมและพิทักษ์ผู้สูงอายุ. (2558). **รายงานสถานการณ์ผู้สูงอายุไทย พ.ศ. 2558.** กรุงเทพฯ:

 พงษ์พานิชเจริญผล.

จันทนา สารแสง. (2561). **คุณภาพชีวิตและพฤติกรรมส่งเสริมสุขภาพของผู้สูงอายุ ตำบลทุ่งข้าวพวง อำเภอเชียงดาว จังหวัดเชียงใหม่.** วิทยานิพนธ์ (สาธารณสุขศาสตร์). บัณฑิตวิทยาลัย มหาวิทยาลัย ราชภัฏเชียงใหม่

เจษฎา นกน้อย และวรรณภรณ์ บริพันธ์. (2560). **“คุณภาพชีวิตของผู้สูงอายุในจังหวัดสงขลา”.** วารสาร มหาวิทยาลัยนราธิวาสราชนครินทร์, 9(3), 94-105.

นธกรรณ กันทายอด. (2557). **การพัฒนาคุณภาพชีวิตผู้สูงอายุตามแนวทางการจัดการโรงเรียน ผู้สูงอายุ ขององค์การบริหารส่วนตำบลหัวงุ้ม อำเภอพาน จังหวัดเชียงราย.** วิทยานิพนธ์ ปริญญา มหาบัณฑิต (การพัฒนาชุมชน). สังคมสงเคราะห์ศาสตร์ มหาวิทยาลัยธรรมศาสตร์.

พัชราภรณ์ พัฒนะ. (2560). **คุณภาพชีวิตของผู้สูงอายุที่เข้าโรงเรียนผู้สูงอายุจังหวัดสระบุรี.** การค้นคว้า อิสระ (การจัดการการสร้างเสริมสุขภาพ). คณะสาธารณสุขศาสตร์ มหาวิทยาลัยธรรมศาสตร์.

พวงนรินทร์ คำปุก. (2558). **"ความคิดเห็นของผู้เกี่ยวข้องในการจัดตั้งโรงเรียนผู้สูงอายุตำบลหัวง้ม อำเภอ พาน จังหวัด เชียงราย".** (รัฐประศาสนศาสตร์มหาบัณฑิต), มหาวิทยาลัยราชภัฏเชียงราย

ยุพิน ทรัพย์แก้ว. (2558). **การพัฒนาคุณภาพชีวิตผู้สูงอายุด้วยหลักสูตรโรงเรียนผู้สูงอายุ ของศูนย์ความ เป็นเลิศด้านการสร้างเสริมสุขภาพผู้สูงอายุ วิทยาลัยพยาบาลบรม ราชชนนี นครศรีธรรมราช.** วารสารการพยาบาลและการศึกษา, 9(2),1-12

เยาวเรศ แตงจวง. (2558). **แนวทางการพัฒนาคุณภาพชีวิตผู้สูงอายุอำเภอลับแล จังหวัดอุตรดิตถ์.** ราชภัฏ เพชรบูรณ์สาร (Phetchabun Rajabhat Journal),16(2),85-93.

วนัสนันท์ แฮคำ. (2553). **การมีส่วนร่วมของครอบครัวในการส่งเสริมคุณภาพชีวิตผู้สูงอายุ ชุมชน เทศบาล ตำบลหนองผึ้ง อำเภอสารภี จังหวัดเชียงใหม่.**ปริญญาโท (การส่งเสริมสุขภาพ). มหาวิทยาลัยเชียงใหม่. สำนักหอสมุด : มหาวิทยาลัยเชียงใหม่.

วรนาถ พรหมศวร. (2559). **"โรงเรียนผู้สูงอายุ มุมมองตามบริบทชุมชนท้องถิ่น สุรินทร์".** วิทยาลัยพยาบาล บรมราชชนนี สุรินทร์.